b'\n_START_ARTICLE_\nMelodifestivalen\n_START_PARAGRAPH_\nMelodifestivalen je \xc5\xa1vedski nacionalni izbor za Pesem Evrovizije. Melodifestivalen je z leti postala najbolj gledana oddaja \xc5\xa1vedske nacionalne televizije SVT.\n_START_SECTION_\nZgodovina\n_START_PARAGRAPH_\n\xc5\xa0vedska prireja nacionalni izbor za evrovizijsko melodijo od leta 1959. Leta 1958 je \xc5\xa1vedskega predstavnika za Pesem Evrovizije izbral SKAP (\xc5\xa1vedsko F\xc3\xb6reningen Svenska Komposit\xc3\xb6rer Av Popul\xc3\xa4rmusik, slovensko Zdru\xc5\xbeenje \xc5\xa1vedskih skladateljev popularne glasbe). Od tedaj so svojega predstavnika \xc5\xa0vedi vselej izbrali v oddaji Melodienfestival, razen trikrat, ko \xc5\xa0vedska ni nastopila na Evroviziji (leta 1964 zaradi bojkota nastopajo\xc4\x8dih, leta 1970 iz protesta proti EBU in leta 1976 iz protesta proti komercialni naravnanosti izbora)._NEWLINE_Nastop na Melodienfestivalu je za \xc5\xa1tevilne glasbenike pomenil glasbeni prodor, na primer za Carolo H\xc3\xa4ggkvist, skupino ABBA in Andersa Glenmarka. ABBA je po zmagi na izboru leta 1974 s pesmijo Waterloo zmagala tudi na Pesmi Evrovizije ter za\xc4\x8dela svetovno glasbeno kariero._NEWLINE_Do leta 1999 je zmagovalca izbirala \xc5\xbeirija, sestavljena iz pevcev. Od 1999 pa svojega predstavnika izbere \xc5\xa1vedsko gledalstvo s telefonskim glasovanjem. _NEWLINE_Od leta 2002 poteka poseben predizbor in zmagovalec ter drugouvr\xc5\xa1\xc4\x8deni se \xc5\xa1e enkrat pomerita v velikem finalu._NEWLINE_Leta 2011 so na Pesem Evrovizije poslali Eric Saade in si po 11-tih letih priborili nov odli\xc4\x8den rezultat.'